Cidades metropolitanas de Italia

miniatura|250px|As 14 cidades metropolitanas de Italia.
As **cidades metropolitanas** (en italiano: *città metropolitane*) son 14 entes administrativos  territoriais italianos, previstos polo artigo 114 da Constitución da República Italiana.

Están en funcionamento desde o 1 de xaneiro de 2015.

Esta institución supón a oficialización da máis informal denominación de área metropolitana, para dotalas das competencias propias das ex provincias respectivas.

## Historia 
A lei orixinaria de 1990 identificaba como cidades metropolitanas as comunas de Turín, Milán, Venecia, Xénova, Boloña, Florencia, Roma, Bari, Nápoles e as súas respectivas *terras circundantes*, reservando ás rexións autónomas o dereito de concretar as cidades metropolitanas no seu territorio. En 2009, unha emenda engadiu a Reggio de Calabria á lista. As ciddes metropolitanas designadas polas rexións autónomas son: Cagliari, en Sardeña, e Catania, Messina e Palermo en Sicilia.

O 3 de abril de 2014 o Parlamento italiano aprobou unha lei que establecía 10 cidades metropolitanas en Italia. excluído as das comunidades autónomas (estas catro engadíronse máis tarde).

As novas cidades metropolitanas funcionan desde o 1 de xaneiro de 2015.

## Órganos de goberno 
A cidade metropolitana comprende tres institucións gobernativas:
* O Alcalde metropolitano.
* O Consello metropolitano. 
* A Conferencia metropolitana.

A cidade metropolitana está composta polos municipios (*comuni*) da cidade metropolitana (ex provincia). Cada cidade metropolitana está encabezada por un alcalde metropolitano (*sindaco metropolitano*), a quen asiste un corpo lexislativo, o Consello metropolitano (*Consiglio metropolitano*) e unha asemblea non lexislativa, a Conferencia metropolitana (*Conferencia metropolitana*). Os membros do Consello metropolitano son elixidos polos alcaldes e concelleiros de cada municipio da cidade metropolitana. O alcalde metropolitano é elixido en eleccións nas que participan todos os habitantes da cidade metropolitana. A Conferencia metropolitana está composta polos alcaldes dos municipios da capital metropolitana.

## Funcións e atribucións 
O artigo 18, parágrafo 7 da lei do 6 de xullo de 2012, nº 95, atribúe á cidade metropolitana:

# As funcións fundamentais das provincias suprimidas.
# As seguientes funcións fundamentais:
## A planificación territorial e das redes de infraestruturas.
## A estruturación do sistema coordinado de xestión dos servizos públicos, así como a organización dos servizos públicos de interese xeral de ámbito metropolitano.
## A mobilidade e o tráfico.
## A promoción e coordinación do gasto público e social.
# O patrimonio e os recursos humanos e intrumentais da provincia suprimida, dos cales a cidade metropolitana sucede a título universal en todos os activos e pasivos adscritos.
# Os recursos financeiros referidos aos artigos 23 e 24 da lei de 6 de maio de 2011.

## Cidades metropolitanas 
Cidades metropolitanas e as súas delimitaciónes previstas polo ordeamento xurídico nacional, e rexiónes con estatuto especial.

## Localización das cidades metropolitanas dentro das súas rexións respectivas 

File:Metropolitan city of Bari (region Apulia, Italy).svg|Bari
File:Map of Metropolitan city of Bologna (region Emilia-Romagna, Italy).svg|Boloña
File:Map of Metropolitan City of Cagliari (region Sardinia, Italy).svg|Cagliari
File:Map of Metropolitan city of Catania (region Sicily, Italy).svg|Catania

File:Map of Metropolitan city of Florence (region Tuscany, Italy).svg|Florencia
File:Map of Metropolitan city of Messina (region Sicily, Italy).svg|Messina
File:Map of Metropolitan city of Milan (region Lombardy, Italy).svg|Milán
File:Map of Metropolitan City of Naples (region Campania, Italy).svg|Nápoles
File:Map of Metropolitan city of Palermo (region Sicily, Italy).svg|Palermo

File:Map of Metropolitan city of Reggio Calabria (region Calabria, Italy).svg|Regio de Calabria
File:Map of Metropolitan city of Rome (region Lazio, Italy).svg|Roma Capital
File:Map of Metropolitan city of Turin (region Piedmont, Italy).svg|Turín
File:Map of Metropolitan city of Venice (region Veneto, Italy).svg|Venecia
File:Map of Metropolitan city of Genoa (region Liguria, Italy).svg|Xénova

## Notas 
## Véxase tamén 
### Ligazóns externas 
* Città metropolitane en Biblioteca Nazionale Centrale Firenze .